ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007519
ขอให้ปรับปรุงระบบการให้บริการทางโทรศัพท์ของสำนักงานเขตจตุจักร (จากการตรวจสอบพบว่า ตั้งอยู่ที่ถนนวิภาวดีรังสิต แขวงจตุจักร เขตจตุจักร กรุงเทพมหานคร) หมายเลขโทรศัพท์ 02 513 3444 เนื่องจากวันที่ 21 กุมภาพันธ์ 2566 (ไม่ได้ระบุเวลาที่แน่ชัด) ผู้ร้องได้โทรศัพท์ติดต่อไปยังสำนักงานเขตจตุจักร ผ่านทางหมายเลขโทรศัพท์ดังกล่าว (จำนวน 4 สาย) เพื่อทำการติดต่อสอบถามเกี่ยวกับกรมแรงงาน (ระบุตามผู้ร้องแจ้ง) แต่เมื่อติดต่อเข้าไปปรากฏว่าลักษณะสายไม่ว่างตลอดเวลา ลักษณะเสียงสัญญาณดังถี่ๆ และไม่มีเจ้าหน้าที่รับสาย ต่อมาวันที่ 22 กุมภาพันธ์ 2566 (ไม่ได้ระบุเวลาที่แน่ชัด) ผู้ร้องติดต่อไปยังหมายเลขดังกล่าวอีกครั้ง (จำนวน 1 สาย) พบว่ามีสัญญาณ แต่ไม่มีเจ้าหน้าที่รับสาย ส่งผลให้ผู้ร้องไม่พึงพอใจ และไม่ได้รับความสะดวกในการติดต่อใช้บริการผ่านทางโทรศัพท์เป็นอย่างมาก ทั้งนี้ผู้ร้องเห็นว่าทางหน่วยงานควรมีการปรับปรุงระบบการให้บริการทางโทรศัพท์ เพื่ออำนวยความสะดวกให้แก่ประชาชน
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata